laion/Wikipedia-Exotic huggingface dataset:
ბეღლევი (ბოსლევის თემი)

ბეღლევი — სოფელი საქართველოში, იმერეთის მხარის ზესტაფონის მუნიციპალიტეტში, ბოსლევის თემის ცენტრი (სოფლები: გამოღმა ბოსლევი, გაღმა ბოსლევი, დიდწიფელა, მარცხენა რკვია, მარჯვენა რკვია). მდებარეობს იმერეთის მაღლობის დასავლეთ ნაწილში. მდინარე ყვირილის მარჯვენა ნაპირას. ზღვის დონიდან 400 მეტრი, ზესტაფონიდან 15 კილომეტრი. 2014 წლის აღწერის მონაცემებით სოფელში ცხოვრობს 235 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 347. ბეღლევის რუკა[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ცფათი

ცფათი (ებრ. צְפַת, Tzfat; არაბ. صفد, Ṣafad) — ქალაქი ისრაელის ჩრდილოეთში, ებრაელთა ოთხი წმინდა ქალაქიდან ერთ-ერთი. ქალაქი მდებარეობს, ზღვის დონიდან 900 მეტრ სიმაღლეზე, ზემო გალილეის მთების ერთ-ერთ მწვერვალზე. 2007 წელს ქალაქის მოსახლეობა შეადგენდა 28,500 ადამიანს.
გამოღმა ბოსლევი

გამოღმა ბოსლევი — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი). მდებარეობს მდინარე ყვირილის მარჯვენა ნაპირას. ზესტაფონი-ჭიათურის შიდასახელმწიფოებრივი მნიშვნელობის საავტომობილო გზაზე. ზღვის დონიდან 540 მეტრი, ზესტაფონიდან 13 კილომეტრი. სოფელში არის საჯარო სკოლა. სოფელში არის საექიმო ამბულატორია. 2014 წლის აღწერის მონაცემებით სოფელში ცხოვრობს 397 ადამიანი. სოფელში შემორჩენილია VII საუკუნის სამეთვალყურეო კოშკის ნანგრევები და XII საუკუნის ციხე. სოფელში დგას XVII საუკუნის მეორე ნახევრის ეკლესია, რომელიც წმინდა გიორგის სახელობისაა. ეკლესია გუმბათიანია. ქართული საბჭოთა ენციკლოპედია, ტ. 2, თბ., 1977. — გვ. 662. ბოჭორიძე გ. იმერეთის ისტორიული ძეგლები, გვ. 144-145, თბილისი, 1995 გამოღმა ბოსლევის რუკა[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
გაღმა ბოსლევი

გაღმა ბოსლევი — სოფელი საქართველოში, იმერეთის მხარის ზესტაფონის მუნიციპალიტეტში (ბოსლევის თემი). მდებარეობს ჭიათურის პლატოზე, მდინარე ყვირილის მარცხენა ნაპირას. ზღვის დონიდან 500 მეტრი, ზესტაფონიდან 18 კილომეტრი. 2014 წლის აღწერის მონაცემებით სოფელში ცხოვრობს 271 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 21. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დიდი განთიადი

დიდი განთიადი — სოფელი საქართველოში, იმერეთის მხარის ზესტაფონის მუნიციპალიტეტში (ადმინისტრაციული ერთეული ძირულა). მდებარეობს მდინარე ძირულის მარცხენა მხარეს, ზღვის დონიდან 400 მ-ზე. ზესტაფონიდან დაშორებულია 18 კმ-ით, ძირულიდან (უახლოესი რკინიგზის სადგური) — 3 კმ-ით. სოფელში დგას წმინდა გიორგის სახელობის XVIII საუკუნის ეკლესია. 2014 წლის აღწერის მონაცემებით სოფელში ცხოვრობს 244 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 621. ენციკლოპედია „საქართველო“, ტ. 2, თბ., 2012. დიდი განთიადის რუკა[მკვდარი ბმული] ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დიდწიფელა

დიდწიფელა — სოფელი საქართველოში, იმერეთის მხარის ზესტაფონის მუნიციპალიტეტში (ბოსლევის ადმინისტრაციული ერთეული). მდებარეობს ზემო იმერეთის პლატოზე, მდინარე ყვირილის ხეობაში, ზღვის დონიდან 520 მ-ზე, ზესტაფონიდან 21 კმ-ში. 2014 წლის აღწერის მონაცემებით სოფელში ცხოვრობს 63 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 543. ენციკლოპედია „საქართველო“, ტ. 2, თბ., 2012. — გვ. ?. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დილიკაური

დილიკაური — სოფელი საქართველოში, იმერეთის მხარის ზესტაფონის მუნიციპალიტეტში, ადმინისტრაციული ერთეულის (სოფლები: დილიკაური, ქველეთუბანი) ცენტრი. დილიკაური მდებარეობს ზემო იმერეთის მაღლობზე, ზღვის დონიდან 440 მეტრზე, ზესტაფონიდან 9 კილომეტრზე. სოფლის ტერიტორია 2655 ჰექტარს შეადგენს. დასავლეთიდან სოფელს ესაზღვრება სოფელი ბეღლევი, ჩრდილოეთიდან - სოფელი ქველეთუბანი, სამხრეთიდან — სოფელი მარტოთუბანი და ზედა საქარა. სოფელი შედგება შემდეგი უბნებისაგან: ცერცვაძეების, ქვაგატეხილი, კოპერაცის, ღავთაძე-სიხაძე-ხვედელიძეების, ზედა და შუა სვიანაძეების უბნები. ქვაგატეხილის სახელწოდება წარმოსდგება ამ უბანში სატეხი ქვის კარიერისაგან, დანარჩენებისა კი მოსახლეობის გვარებიდან. სოფელ დილიკაურის ტერიტორიაზე მიედინება მდინარეებია: ნარულა, ყვირილა, ბუჯა, ჩოხელთა, დილიკაურის ღელე. ძირითადად ფოთლოვანი მცენარეებია გავრცელებული; წაბლი, მუხა, რცხილა, აკაცია, წიფელი და სხვ. სოფელში არის საჯარო სკოლა, საექიმო ამბულატორია, ვეტერინარული პუნქტი, ბიბლიოთეკა, მეორე მსოფლიო ომის მსხვერპლთა მემორიალი. 2014 წლის აღწერის მონაცემებით სოფელში ცხოვრობს 1813 ადამიანი. სოფელი ისტორიულ წყაროებში მოიხსენიება XV საუკუნიდან. ლეგენდის თანახმად აქ დილეგები იყო და აქედან წარმოსდგა სოფლის სახელწოდება „დილეგოური“, რამაც მოგვიანებით „დილიკაურის“ სახე მიიღო. სოფლის ტერიტორიაზე დგას VI საუკუნის ღვთისმშობლის სახელობის ეკლესია, V საუკუნის ციხის, ასევე ე.წ. დამწვარი ციხის ნანგრევები. სოფელში დაიბადა პოეტი გრიგოლ აბაშიძე. ქართული საბჭოთა ენციკლოპედია, ტ. 3, თბ., 1978. — გვ. 552. ენციკლოპედია „საქართველო“, ტ. 2, თბ., 2012. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2013-03-25. ციტირების თარიღი: 2014-04-29. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მარცხენა რკვია

მარცხენა რკვია — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი), მდებარეობს მდინარე ყვირილის ხეობაში. ზღვის დონიდან 320 მეტრი, ზესტაფონიდან 22 კილომეტრი. 2014 წლის აღწერის მონაცემებით სოფელში ცხოვრობს 83 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 475. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
სახნინი

სახნინი (არაბ. سخنين; ებრ. סַחְ'נִין or סִכְנִין Sikhnin) — ქალაქი ისრაელის ჩრდილოეთ რაიონში. მდებარეობს გალილეაში, ქარმიელიდან 12 კმ-ით სამხრეთით და აკოდან 23 კმ-ით აღმოსავლეთით. სახნინთან ახლოს მდებარეობს ებრაული დასახლება მისგავი და სამრეწველო ზონა ტარდიონი.
მარჯვენა რკვია

მარჯვენა რკვია — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი), მდებარეობს მდინარე ყვირილის ხეობაში. ზღვის დონიდან 320 მეტრი, ზესტაფონიდან 22 კილომეტრი. 2014 წლის აღწერის მონაცემებით სოფელში ცხოვრობს 96 ადამიანი. ქართული საბჭოთა ენციკლოპედია, ტ. 6, თბ., 1983. — გვ. 477. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ჰოკონ VII

ჰოკონ VII (ნორვ. Haakon VII, დ. 3 აგვისტო, 1872, შარლოტენლუნდის სასახლე, კოპენჰაგენთან ახლოს, დანია — გ. 21 სექტემბერი, 1957, ოსლო) — ნორვეგიის მეფე 1905 წლის 18 ნოემბრიდან (კორონაცია 1906, 22 ივნისი). დაბადებით დანიის უფლისწული კარლი (კრისტიან ფრედერიკ კარლ გეორგ ვალდემარ აქსელი) გლუქსბურგების დინასტიიდან, კრისტიან IX-ის შვილიშვილი. მამამისი 1906 წელს დანიის ტახტზე ფრედერიკ VIII-დ წოდებული ავიდა, უფროსმა ძმამ კი ტახტი 1912 წელს გადაიბარა როგორც კრისტიან X-მ. ნორვეგიის მეფედ მას მერე აირჩიეს, რაც ქვეყანამ შვედეთთან დინასტიური კავშირი გაწყვიტა და მეფე ოსკარ II ტახტი დაატოვებინა. დედის მხრიდან ოსკარის უფროს ძმას კარლ XV-ს შვილიშვილად ერგებოდა, რომელსაც ვაჟები არ ჰყოლია, ამდენად, დედის ხაზით ნორვეგიის ტახტის მემკვიდრედ შეეძლო თავი მიეჩნია. ნორვეგიაში ჩასულმა სახელი ძველნორვეგიული ჰოკონით შეიცვალა, ხოლო ვაჟ ალექსანდრეს ულაფი დაარქვა (შემდგომში ულაფ V). დაქორწინდა თავის მამიდაშვილ მაუდ უელსელზე, ედუარდ VII ქალიშვილზე. მის ბიძაშვილებს შორის არიან კრისტიან IX შვილიშვილები: ნიკოლოზ II, ჯორჯ V და კონსტანტინოს I. ჰოკონისა და მისი ოჯახის პატივსაცემად ანტარქტიდაზე არაერთი ობიექტი იქნა სახელდებული. მეორე მსოფლიო ომის დროს ნორვეგია ნაცისტების მიერ იყო ოკუპირებული. ქვეყანაში ვიდკუნ ქუისლინგის კოლაბორაციონული ხელისუფლება დამყარდა. ჰოკონ VII ოჯახითურთ 1940 წლის 9 აპრილს ემიგრაციაში წავიდა და ლონდონში ჩაუდგა მთავრობას სათავეში, მისი ვენზელი - N7 - ნორვეგიაში წინააღმდეგობის სიმბოლოდ იქცა. ნორვეგიელთა შორის მეფე დიდი პოპულარობით სარგებლობდა, მისი 52-წლიანი მეფობა XX საუკუნეში ერთ-ერთი ყველაზე ხანგრძლივად არის მიჩნეული. ჩინები: დანიის ადმირალი, ბრიტანეთის ადმირალი (1905, 25 ნოემბერი), გერმანიის ადმირალი (1906, 8 ივლისი).
ოთხმესდური

ოთხმესდური, ოთხმისდური, ოთხმაზური — მოხელე ძველ საქართველოში. გვხვდება XI-XIII საუკუნეების 3 საბუთში, რომლებიც დასავლეთ საქართველოს განეკუთვნება. ერთდროულად რამდენიმე ოთხმესდური არსებობდა. ცნობები ოთხმესდურთა ფუნქციების შესახებ არ მოიპოვება. ოთხმესდურნი დიდმოხელეთა (მაგ., ერისთავთერისთავთა) გვერდით იხსენიებიან, რაც იმის მაჩვენებელია, რომ ოთხმესდურობა მნიშვნელოვანი თანამდებობა უნდა ყოფილიყო. თვით სახელწოდება თითქოს ტერმინ „ოთხმეძლურს“ უკავშირდება (ოთხძალი ოთხსიმიან საკრავს ნიშნავს). „ოთხმეძლურის“ ხელობა-თანამდებობიდან მომდინარეობს გვარი ოთხმეზური. დიდი სჯულისკანონის ქართული თარგმანში „ოთხმიზდური“ აღნიშნავს სახელმწიფოს მეოთხედის მმართველს ბიზანტიაში. სარგის კაკაბაძის ვარაუდით, საქართველოში ამ ტერმინით აღინიშნებოდა აზნაური მეომარი, რომელსაც სარგოდ („მიზდად“) 4 კომლის გადასახადი ეძლეოდა. ფუტკარაძე ი., ქართული საბჭოთა ენციკლოპედია, ტ. 7, თბ., 1984. — გვ. 506. კაკაბაძე ს., დიდგორის ომი, თბ., 1982, გვ. 37-38, 95; ჭუმბურიძე ზ., რა გქვია შენ? თბ., 1971, გვ.47; ჯავახიშვილი ივ., ქართული სამართლის ისტორია, წგნ. 2, ნაკვ. 1, ტფ., 1928.
ულაფ V

ულაფ V იგივე ოლაფ V (ნორვ. Olav V, დ. 2 ივლისი, 1903, — გ. 17 იანვარი, 1991) — 1957 წლიდან ნორვეგიის მეფე. ჰოკონ VII ვაჟი. დაიბადა სანდრინჰემში, ნორფოლკის საგრაფო, დიდი ბრიტანეთი. მამის მხრიდან დანიის უფლისწული გლუქსბურგების გვარიდან, კრისტიან IX შვილთაშვილი, დედის მხრიდან (ნორვეგიის მომავალი დედოფალი მოდი) — კრისტიან IX ქალიშვილის ალექსანდრას ქმრის ბრიტანეთის მეფის ედუარდ VII შვილიშვილი. მამამისის შემდეგ ნორვეგიის სამეფო ტახტზე არჩევამდე ალექსანდრე ერქვა. მიიღო სამხედრო განათლება. გატაცებული იყო თხილამურებითა და აფროსანი სპორტით, რამდენიმე ოლიმპიური თამაშის მონაწილე, 1928 წლის საზაფხულო ოლიმპიადის გამარჯვებული აფროსან სპორტში. ნორვეგიის ნაცისტების მიერ ოკუპაციისას 1940-1944 წლებში კრონპრინცი ულაფი დიდ ბრიტანეთში, აშშ-სა და კანადაში იმყოფებოდა, ნორვეგიის ემიგრანტული და მოკავშირე ჯარების ინსპექტირებას ეწეოდა და რუზველტთან კარგ ურთიერთობას ინარჩუნებდა. ჰქონდა არაერთი სახელმწიფოს უმაღლესი ჯილდო. მონაწილეობა მიიღო ნორვეგიაში გერმანელთა განიარაღებაში, ომის შემდეგ ქვეყნის რაკეტსაწინააღმდეგო თავდაცვას ედგა სათავეში. 1928 წელს მართა შვედი შეირთო ცოლად, რომელიც 1954 წელს ქმრის გამეფებამდე გარდაიცვალა. მეფობისას ძალიან პოპულარული იყო. ბევრს დადიოდა ქალაქში მანქანით (საჭესთან თვითონვე იჯდა, დაცვის გარეშე) და აცხადებდა, რომ 4 მილიონი პირადი მცველი ჰყავდა (ყველა ნორვეგიელი). სერიოზულად იყო დაკავებული სამხედრო საქმით, ცნობილი იყო სახელმწიფო ვიზიტებით. ზოგიერთი მონაცემებით, მეფის აღსასრული დააჩქარა ცნობამ 1991 წელს სპარსეთის ყურეში ომის დაწყების შესახებ. ულაფ V მემკვიდრედ მისი ერთადერთი ვაჟი ჰარალდი V დასახელდა.
ოთხმჭრელიანები

ოთხმჭრელიანები (ლათ. Duplicidentata) — ძუძუმწოვრების ყოფილი ქვერიგი, რომელსაც ადრე მღრღნელების რიგში აერთიანებდნენ. მოიცავდა 2 ოჯახს: კურდღლისებრთა და მებულულესებრთა. ამჟამად ოთხმჭრელიანებს დამოუკიდებელ რიგად — კურდღლისნაირებად თვლიან; ტერმინი აღარ გამოიყენება. ქართული საბჭოთა ენციკლოპედია, ტ. 7, თბ., 1984. — გვ. 506.
ჰარალდ V

ჰარალდ V (ნორვ. Harald V, დ. 21 თებერვალი, 1937) — ნორვეგიის მეფე 1991 წლის 17 იანვრიდან. ტახტზე მამამისის ულაფ V გარდაცვალების შემდეგ ავიდა. ჰარალდი პირველი პრინცია, რომელიც ბოლო ასწლეულში ნორვეგიაში დაიბადა. 1940 წელს ქვეყანაში ნაცისტების შეჭრის შემდეგ სამეფო ოჯახმა დატოვა ოსლო და ვაშინგტონში ცხოვრობდნენ. 1945 წელს უფლისწული ნორვეგიაში დაბრუნდა და 1955 წელს ოსლოს უნივერსიტეტში ჩააბარა. ამის მერე სამხედრო აკადემიაში გადავიდა. 1960 წლიდან ოქსფორდში სწავლობდა. 1968 წელს ცოლად არათავადიშვილი, სონია ჰარალდსენი შეირთო, მისგან ორი შვილი: პრინცესა მართა ლუიზა და კრონპრინცი ჰოკონი შეეძინა, რომელიც ტახტის მემკვიდრედ მიიჩნევა. ვიკისაწყობში არის გვერდი თემაზე: ჰარალდ V Official Website of the Norwegian Royal Family Official Website of the Norwegian Royal Family: biography of the King Biography from Norwegian government web site Summary biography of the King The Royals
ჰოკონი (კრონპრინცი)

მისი სამეფო უმაღლესობა კრონპრინცი ჰოკონი (ნათლობის სახელი ჰოკონ მაგნუსი, ნორვ. Haakon Magnus, დ. 20 ივლისი, 1973, ოსლო) — ნორვეგიის ტახტის მემკვიდრე, ნორვეგიის მეფის ჰარალდ V და დედოფალ სონიას ვაჟი. შლეზვიგ-ჰოლშტეინ-ზონდერბურგ-გლუქსბურგების დინასტიის წარმომადგენელი. ვიკისაწყობში არის გვერდი თემაზე: ჰოკონი (კრონპრინცი) Royal House of Norway Official biography დაარქივებული 2007-07-02 საიტზე Wayback Machine. The Royal Norwegian Order of St Olav – Crown Prince Haakon a recipient of the Grand Cross with Collar (translation of title: - The couple, the Crown Prince and Crown Princess, are doing political work) "- Kronprinsparet driver politisk arbeid"
ოთხ-ხუთი ლექსი

ოთხ-ხუთი ლექსი, ქართული ლექსის სახეობა. შედგება ოთხტაეპიანი ხუთი სტროფისაგან (აქედან წარმოდგება მისი სახელწოდებაც). თითოეული სტროფის პირველი სამი ტაეპი ათმარცვლიანია და საერთო რითმაზეა აგებული, მეოთხე — ცამეტმარცვლიანი რეფრენი — უცვლელად მეორდება ხუთსავე სტროფში. ამასთან, თითოეული სტროფის პირველ ტაეპს აქვს იმავე სტროფის გარეგან რითმასთან საერთო შინაგანი რითმა. ოთხ-ხუთი ლექსი, რომელსაც „უცხოსაც“ (საუცხოოს, კარგის მნიშვნელობით) უწოდებენ, შემოიღო სულხან-საბა ორბელიანმა. მიქაძე გ., ნარკვევვები ქართული პოეტიკის ისტორიიდან, თბ., 1974; მიქაძე გ., ქართული საბჭოთა ენციკლოპედია, ტ. 7, თბ., 1984. — გვ. 506.
მარგრეტე II

მისი სამეფო უდიდებულესობა მარგრეტე II (ნათლობის სახელით მარგრეტე ალექსანდრინე ტორჰილდურ ინგრიდი, დან. Margrethe Alexandrine Þórhildur Ingrid, დ. 16 აპრილი, 1940) — დანიის დედოფალი 1972 წლის 14 იანვრიდან 2024 წლის 14 იანვრამდე, მისი ტახტიდან გადადგომამდე 52 წლიანი მმართველობის შემდეგ. დედოფალი მარგრეტე II ამალიენბორგის სასახლეში დაიბადა. მისი მშობლები - დანიის მეფე ფრედერიკ IX და დედოფალი ინგრიდი, დაბადებით შვედეთის პრინცესა. დედოფალი ერთ-ერთ თავის სახელში ისლანდიურ ასო Þ- ატარებს, რადგან მისი დაბადებისას ისლანდია დანიის შემადგენლობაში შედიოდა. დედოფალი 1940 წლის 14 მაისს მონათლეს ჰოლმენსის ეკლესიაში (დანიურად Holmens Kirke), კონფირმაცია გაიარა 1955 წლის 1 აპრილს კარის ეკლესია ფრედენსბორგში. 2023 წლის საახალწლო მიმართვის დროს განაცხადა, რომ 2024 წლის 14 იანვარს, მმართველობის ზუსტად 52-ე წლსითავზე, ტახტიდან გადადგებოდა. ტახტზე ავიდა მისი ვაჟი ფრედერიკ X. შეგიძლიათ იხილოთ მედიაფაილები თემაზე „მარგრეტე II“ ვიკისაწყობში. ოფიციალური გვერდი დაარქივებული 2012-02-07 საიტზე Wayback Machine. ↑ Denmark's Queen Margrethe II announces surprise abdication on live TV ↑ Said-Moorhouse, Lauren (14 იანვარი, 2024). „Denmark’s King Frederik X takes the throne after abdication of Queen“. CNN (ინგლისური). ციტირების თარიღი: 14 იანვარი, 2024. შეამოწმეთ თარიღის პარამეტრი |access-date= და |date=-ში (დახმარება)
ოიტა (მრავალმნიშვნელოვანი)

ოიტა შეიძლება აღნიშნავდეს: ოიტა - ქალაქი იაპონიაში ოიტა - პრეფექტურა იაპონიაში
ოკაიამა (მრავალმნიშვნელოვანი)

საკუთარი სახელი ოკაიამა შეიძლება აღნიშნავდეს: ოკაიამა — ქალაქი იაპონიაში; ოკაიამა — პრეფექტურა იაპონიაში.
ოკალმახე

ოკალმახე — მდინარე წალენჯიხის მუნიციპალიტეტში, ოხაჩქუის კარსტული მასივის ჩრდილოეთ კალთაზე, ეიცის მარჯვენა შენაკადი. სათავე აქვს ზღვის დონიდან 1930 მ-ზე. სიგრძე 14,4 კმ, აუზის ფართობი 68,9 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. საშუალო წლიური ხარჯი შესართავთან 3,51 მ³/წმ. აფხაზავა ი., ქართული საბჭოთა ენციკლოპედია, ტ. 7, თბ., 1984. — გვ. 508.
ოკაპი

ოკაპი (ლათ. Okapia jonstoni) — წყვილჩლიქოსანი ცხოველი ჟირაფისებრთა ოჯახისა. მისი სხეულის სიგრძე 2 მ, მასა 250 კგ აღწევს, აქვს მოგრძო ცხვირ-პირი, დიდი ყურები, 2 მოკლე რქა, ძალზე გრძელი ენა, მოკლე წვრილი კუდი, რომელიც ფუნჯით ბოლოვდება, მოთეთრო თავი, მონაცრისფრო-ყავისფერი სხეული, თეთრი და მუქი განივზოლებიანი გავა და ფეხები. იშვიათი ცხოველია. გავრცელებულია აფრიკაში, ბინადრობს მდინარე კონგოს აუზის ტენიან ტროპიკულ ტყეებში. ცხოვრობს ერთეულებად ან წყვილებად. იკვებება ფოთლებით. მაკეობა 440 დღე-ღამე გრძელდება. ოკაპის ნაკრძალი ქართული საბჭოთა ენციკლოპედია, ტ. 7, თბ., 1984. — გვ. 508.
ოკეანარიუმი

ოკეანარიუმი — ზღვისწყლიანი ხელოვნური აუზი, რომელშიც ჰყავთ ზღვის ცხოველები. ოკეანარიუმში ჩვეულებრივ სხვადასხვა ზომის რამდენიმე განყოფილებაა. მისი ერთ-ერთი გვერდითი კედელი გამჭვირვალეა — აუზის ცხოველებზე დაკვირვებათა ჩასატარებლად. გვერდიდან მოწყობილია ამფითეატრი მაყურებელთათვის: ასეთ ოკეანარიუმში მართავენ წარმოდგენებს გაწვრთნილი დელფინების ან სელაპების მონაწილეობით. ზოგიერთ ოკეანარიუმში ტარდება სამეცნიერო-კვლევითი მუშაობა (მაგ., ჰავაის კუნძულებზე. ოკეანარიუმებს დიდი მნიშვნელობა აქვთ როგორც კულტურულ-საგანმანათლებლო და ტურისტულ ცენტრებს. საყურადღებოა ლოს-ანჯელესის ოკეანარიუმი, რომელშიც 3000 მ3-მდე და 2500 მ3-მდე მოცულობის 2 აუზია. მესამე, ღია წყალსატევში, „ზღვის ცირკში“, აჩვენებენ გაწვრთნილ სელაპებსა და დელფინებს. სან-დიეგოს (აშშ) ოკეანარიუმში თევზების შესანიშნავი კოლექციაა და უჩვენებენ გაწვრთნილ დელფინებსა და ცელნამგალა ვეშაპებს. ჰონოლულუს (ჰავაის კუნძულები) ოკეანარიუმში შექმნილია მარჯნის რიფის ბუნებრივი ეკოსისტემა. ცნობილია აგრეთვე სან-ფრანცისკოს, იაპონიის და სხვათა ოკეანარიუმები. საქართველოში არის ბათუმის დელფინარიუმი. დელფინარიუმი ჯანაშვილი ა., ქსე, ტ. 7, გვ. 508, თბ., 1984 Lou Jacobs, Wonders of an oceanarium: The story of marine life in captivity. Golden Gate Junior Books, 1965. Joanne F. Oppenheim, Oceanarium. BBooks, 1994. ISBN 0-553-09520-X. Patryla, Jim. (2005). A Photographic Journey Back To Marineland of the Pacific. Lulu Publishing. ISBN 978-1-4116-7130-0.
პენსილვანიური ეპოქა

პენსილვანიური ეპოქა (რიგი) წარმოადგენს კარბონული პერიოდის პირველ საფეხურს, რომელიც დაიწყო 318.1 ± 1.3 მლნ.წ.წ და დასრულდა 299 ± 0.8 მლნ.წ.წ. ეპოქას სახელი ეწოდა პენსილვანიის შტატის პატივსაცემად, რადგან სწორედ ამ ტერიტორიაზე იქნა აღმოჩენილი პენსილვანიური პერიოდის უამრავი ქვა. პენსილვანიური ეპოქა მრავალნაირადაა დანაწილებული, თუმცა სტრატიგრაფიის საერთაშორისო კომისია (ICS) რუსულ დაყოფას ემხრობა, რომლის მიხედვით პენსილვანიური პერიოდი შედგება 4 საფეხურისგან: ბაშკირული 318.1 ± 1.3 - 311.7 მლნ.წ.წ (უძველესი) მოსკოვური 311.7 - 306.5±1.0 მლნ.წ.წ კასიმოვიანული 306.5±1.0 - 303.9±0.9 მლნ.წ.წ გჟელური 303.9±0.9 - 299.0±0.8 მლნ.წ.წ. (რუსული სოფელი გჟელის პატივსაცემად) nationmaster.com ბაშკირული[მკვდარი ბმული] nationmaster.com კასიმოვიანული[მკვდარი ბმული] nationmaster.com გჟელური[მკვდარი ბმული] ↑ ICS Timescale Chart.
Melon: Remixes for Propaganda

Melon: Remixes for Propaganda — ირლანდიური როკ-ჯგუფ U2-ს სიმღერების რემიქსების კომპილაციური ალბომი, რომელიც ექსკლუზიურად ვრცელდებოდა მათი ფან-კლუბის წევრებისათვის, 1995 წლის გაზაფხულზე. რემიქსების ნაწილი უკვე ცნობილი იყო, რადგან შეტანილი იყო სინგლების B-გვერდებზე. სახელწოდება Melon არის სიტყვის Lemon ანაგრამა (რომელიც, თავის მხრივ, არის ჯგუფის სიმღერის სახელწოდება). Lemon (The Perfecto მიქსი) – 8:57 რემიქსის ავტორები - პოლ ოკენფოლდი და სტივ ოსბორნი ამ გამოცემამდე შეტანილი იყო სინგლზეLemon და Stay (Faraway, So Close!) s Salomé (Zooromancer რემიქსი) – 8:02 რემიქსის ავტორები - პიტ ჰელერი და ტერი ფერლი ამ გამოცემამდე შეტანილი იყო სინგლზეWho's Gonna Ride Your Wild Horses Numb (Gimme Some More Dignity მიქსი) – 8:47 რემიქსის ავტორები - როლო და რობ დუგანი (იგივე რობ დ) მანამდე გამოცემული არ ყოფილა Mysterious Ways (Perfecto მიქსი) – 7:07 რემიქსის ავტორები - პოლ ოკენფოლდი და სტივ ოსბორნი ამ გამოცემამდე შეტანილი იყო სინგლზეMysterious Ways Stay (Underdog-ის მიქსი) – 6:45 რემიქსის ავტორი - Underdog მანამდე გამოცემული არ ყოფილა Numb (Soul Assassins-ის მიქსი) – 3:58 რემიქსის ავტორი - Soul Assassins მანამდე გამოცემული არ ყოფილა, მაგრამ მოგვიანებით გამოვიდა სინგლზე Last Night on Earth Mysterious Ways (რემიქსის ავტორი - Massive Attack) – 4:50 რემიქსის ავტორი - Massive Attack მანამდე გამოცემული არ ყოფილა Even Better Than the Real Thing (Perfecto მიქსი) – 6:39 რემიქსის ავტორები - პოლ ოკენფოლდი და სტივ ოსბორნი ამ გამოცემამდე შეტანილი იყო სინგლზეEven Better Than the Real Thing Lemon (Bad Yard Club მიქსი) – 8:36 რემიქსის ავტორი - დევიდ მორალესი ამ გამოცემამდე შეტანილი იყო სინგლზეLemon დამატებით გამოიცა სარეკლამო გრამფირფიტა ოთხი მიქსით: Salomé (Zooromancer რემიქსი) – 8:02 Lemon (Bad Yard Club მიქსი) – 8:36 Numb (The Soul Assassins-ის მიქსი) – 3:58 Numb (Gimme Some More Dignity მიქსი) – 8:47 Melon-ის გამოცემით სხვადასხვა მოყვარულმა თუ ლეიბლმა დაიწყო ჯგუფის სიმღერების რემიქსების ე.წ. ფრუტლეგების (სიტყვისგან ბუტლეგი) გამოცემა. ყოველი მათი სახელწოდება ნაწარმოები იყო ამა თუ იმ ხილის სახელისგან. მიუხედავად იმისა, რომ მათზე არის წარწერა Remixed for Propaganda და ინფორმაცია საავტორო უფლებების შესახებ, მხოლოდ Melon იქნა ჯგუფის მიერ სანქცირებული. ასეთი ფრუტლეგი სულ არის 30, მათ ნაწილს ეწოდება ცნობილი ეკზოტიკური ხილის სახეობების სახელები, ხოლო რამდენიმეს - ბოსტნეულის სახელიც კი. ქვემოთ წარმოდგენილია ყველა ცნობილი ფრუტლეგის სია: ინფორმაცია საიტზე Discogs ↑ Allmusic review
სტადსჰოლმენი

სტადსჰოლმენი (შვედ. Stadsholmen) — შვედეთის დედაქალაქ სტოკჰოლმის ცენტრში მდებარე კუნძულის ისტორიული სახელი. მცირე კუნძულებთან რიდარჰოლმენთან და ჰელგეასჰოლმენთან ერთად სტადსჰოლმენი სტოკჰოლმში პატარა ქალაქს ჰქმნის. შვედურიდან თარგმანში სტადსჰოლმენი „ქალაქის კუნძულს“ ნიშნავს. კუნძულზე სამეფო სასახლე დგას. კუნძულს შეიძლება გამლა სტანიც ვუწოდოთ (ძველი ქალაქი) რადგან სტადჰოლსმენი ყოველდღიურ მეტყველებაში ნაკლებად გამოიყენება.
სარდაფის ობობა

სარდაფის ობობა (ინგლ. Segestria florentina) — დიდი ზომის ობობა Segestriidae ოჯახისა. მდედრის სხეულის სიგრძე 22 მმ აღწევს, მამრისა კი მხოლოდ 15 მმ. თავმკერდი 6-8 მილიმეტრისა გააჩნიათ. ზრდასრული ობობას მუცელი მუქი შავია, ახალგაზრდასი კი — მონაცრისფრო, მუცლის დორსალური მხარე იისფერი ან მონაცრისფრო-ყავისფერია მუქი ლაქებით. მეტალისფერი-მომწვანო ელფერის მქონე ძლიერი ქელიცერები თავმკერდის სიგრძის ნახევარია. ბეწვით დაფარულ ფეხებზე ლაქები არ გააჩნიათ. ცხოვრობენ ქვების ნაპრალებში, ხეების ფუღუროებში. ეს სახეობა მიეკუთვნება ოჯახს Segestriidae. ამ ობობების ქსელს მილისებრი ფორმა აქვს. ვინაიდან სარდაფის ობობა ღამის ცხოველია, დღისით მილის უკანასკნელ მეოთხედში ისვენებს, საღამოობით და მთელი ღამის განმავლობაში კი მილის გაფართოებულ შესასვლელთან უცდის მსხვერპლს. მილისებრი ქსელის შესასვლელიდან გარკვეულ რადიუსში ობობას გაყვანილი აქვს თითქმის შეუმჩნეველი 6 ან მეტი სასიგნალო ქსელის ძაფი. სანადიროდ გამზადებული ობობა წინა 6 ფეხის მეშვეობით ეხება ქსელს, მგრძნობიარე ფეხების მეშვეობით იგი ადვილად ადგენს ნადავლის ადგილმდებარეობას, სწრაფად გამოდის ქსელიდან, ქელიცერებით იჭერს მსხვერპლს და უბრუნდება ბუდეს. სარდაფის ობობა იკვებება უხერხემლოებით. კვერცხების დადების შემდგომ, მდედრი სარდაფის ობობა ამ კვერცხებს აბრეშუმის პარკში ახვევს, მილისებრი ქსელის უკანასკნელ მეოთხედში ათავსებს და იცავს მტრისაგან. გამოჩეკვის შემდეგ მდედრს პარკი ქსელის გარეთ გააქვს. ზოგჯერ დედა ობობა ნაშიერების გამოჩეკვამდე იღუპება, მის სხეულს კი ახლადდაბადებული შვილები შეექცევიან. ნაკბენ ცხოველს აღენიშნება აგზნება, სპაზმი, კრუნჩხვები, დამბლა. 20 გრ წონის თეთრი თაგვი კბენიდან 3-30 წუთში იღუპება. ადამიანისათვის მისი შხამი სახიფათო არაა, თუმცაღა ნაკბენი შესაძლოა იყოს მტკივნეული და ტკივილმა რამდენიმე საათსაც კი გასტანოს. ობობას შხამში აღმოჩენილი იქნა 2 ნეიროტოქსინი c Mr ~ 5800, pl 4,75, რომელიც შეიცავს ცისტეინის 4 ნაშთს და არგინინის N-დაბოლოებას. შხამი ასევე შეიცავს ერთ ინსეკტიციდს. სარდაფის ობობას შხამი ნეიროტოქსიკურია და იწვევს ნერვული და კუნთოვანი უჯრედების მემბრანის აგზნებას. სარდაფის ობობა გავრცელებულია ხმელთაშუა ზღვისპირეთში, ყირიმში, მის მიმდებარე შავი ზღვისპირა რეგიონებში, კავკასიაში, მთელს საქართველოში. მცირე რაოდენობით გვხვდება ასევე არგენტინაში, ავსტრალიაში და ატლანტის ოკეანის ზოგიერთ კუნძულზე. სურათებზე გამოსახულია ზრდასრული მდედრი სარდაფის ობობა Segestria florentina. BBC დაარქივებული 2009-06-08 საიტზე Wayback Machine. Segestria florentina. nick’s spiders დაარქივებული 2009-07-08 საიტზე Wayback Machine. Segestria florentina. stevehopkin.co.uk დაარქივებული 2008-11-22 საიტზე Wayback Machine. Segestria florentina. ტოქსიკურობის ხარისხი და შხამის შემადგენლობა http://www.ncbi.nlm.nih.gov/pubmed/2413900?dopt=Abstract Ядовитые животные и растения СССР, 1990 წ., გვ. 51. ↑ youtube.com